Damasio osutab ka inimese perifeersest närvisüsteemist tulevate impulsside mõjule inimese teadvuse kujunemisel. Veelgi enam, ta pakub välja mõtte, mille kohaselt emotsioone, otsuste vastuvõtmist, teadvustamist ja muud sarnast ühendav kompleks on vastasmõjus keha seisunditega tervikuna. Kuivõrd samad närvisüsteemi piirkonnad  teenindavad tervikkompleksina nimetatud erinevaid nähtusi, siis on loomulik, et need on omavahel vastasmõjus ning ühe kompleksiosa muutus toob kaasa muutusi ka teiste nähtuste juures.